Curling

thumb
Lu curling è nu Sport di pricisioni pratticatu ntô ghiacciu cu petri pisanti. L'attilleti hannu a fari sciddicari sti petri ntâ casa. La casa è nu bersagghiu disignatu ntô ghiacciu. L'àutra squatra poti scacciari sti petri cu li sò o circari di mirari megghiu, cû stissu principiu dâ petanque (sport francisi).
Lu curling è nu sport ufficiali dî Jòcura Ulìmpici dû 1998.

 La Pista 
La pista di curling è na superfici ghiacciata longa 44,5m e larga cchiù o menu 4,5m. 
La casa è na seri di cìrculi di Ø3,66m, Ø2,43m, Ø1,22m et Ø0,3m di diàmitru.

 La Petra 
La petra usata ntô jocu pisa 19,96kg e havi na circunfirenza di 91,44cm.

 L'Attilleti 
Ntô curling ci sunnu dui squatri di quattru jucatura ca spìncinu na petra a turnu. Mentri la petra scìddica l'àutri scùpanu davanti â petra n modu ch'idda scìddica cchiù viloci.

 La Partita 

Na partita dura 10 ends zoè cchiù o menu dui uri. Ogni end, li jucatura lànzanu dui petri, alternannu li squatri. La squatra havi a dicìdiri sempri siddu mirari la casa o arrassari li petri di l'àutri. 
Quannu tutti li petri sunnu lanzati, la squatra c'havi la petra cchiù vicina ô centru dâ casa vinci 1 puntu a petra cchiù vicina. Li punti sunnu dicisi dî jucatura e l'àrbitru veni sulu n casu di sciarra.

Catigurìa:Sport